stanford-oval/wikipedia huggingface dataset:
Dmanisin piirikunta

Dmanisin piirikunta (georg. დმანისის მუნიციპალიტეტი, Dmanisis munitsipaliteti) on piirikunta Kvemo Kartlin hallintoalueella Georgiassa. Piirikunnassa on noin 28 400 asukasta (vuonna 2006) ja sen pinta-ala on 1 199 neliökilometriä. Piirikunta rajautuu etelässä Armeniaan, lännessä Ninotsmindan, pohjoisessa Tsalkan ja idässä Bolnisin sekä Tetritsqaron piirikuntiin. Piirikunnan asukkaista noin 67 prosenttia on azereita ja 31 prosenttia georgialaisia (2002). Sen keskus on Dmanisin kaupunki.
Piirikunnan länsiosa nousee Džavakhetin tasangolle yli 2 000 metrin korkeuteen, itäosaa taas lävistävät Khrami- ja Mašavera-jokien laaksot. Piirikunnan tärkeimpiin elinkeinoihin kuuluvat karjan ja vihannesten kasvatus sekä elintarviketeollisuus.
Aiheesta muualla

Kuvia tai muita tiedostoja aiheesta Dmanisin piirikunta Wikimedia Commonsissa
Georgian kaupungit ja piirikunnat
Dorothy Garrod

| Dorothy Annie Elizabeth Garrod |
| --- | --- |
 Garrod vuonna 1913
Henkilötiedot
Syntynyt: 5. toukokuuta 1892 – Lontoo
Kuollut: 18. joulukuuta 1968 (ikä 76) Cambridge
Arvonimi: CBE Fellow of the British Academy
Koulutus ja ura
Tutkinnot:  Newnham College, Cambridgen yliopisto
Instituutti:  Cambridgen yliopisto
Tutkimusalue:  Paleoliittinen kausi
Tunnetut työt:  Karmelvuoren arkeologiset löydöt
Palkinnot:  Huxley Medal
Dorothy Annie Elizabeth Garrod (5. toukokuuta 1892 – 18. joulukuuta 1968) oli englantilainen arkeologi, jonka Palestiinassa tekemillä löydöillä oli tärkeä merkitys ihmisen evoluution tutkimisessa.
Garrod tutki paleoliittisen eli vanhan kivikauden jäänteitä Gibraltarilla (1925–1926) ja Etelä-Kurdistanissa (1928). Vuodesta 1929 vuoteen 1934 hän johti brittien ja amerikkalaisten yhteisiä kaivauksia Karmelvuorella. Sieltä löytyivät ensimmäiset todisteet paleoliittisista ja mesoliittisista eli keskimmäisen kivikauden kulttuureista Palestiinassa. Vuosina 1931–1932 luolasta ja sen lähellä kalliossa olevasta suojasta löydettiin jäänteitä noin kymmenestä luurangosta. Niiden joukossa oli kokonainen naisen luuranko, jonka tiedetään nyt olevan noin 41 000 vuotta vanha. Kalliosuojasta löydetyt jäänteet ovat noin 5 000 vuotta nuorempia. Jotkut tahot uskovat, että nämä jäänteet edustavat välivaihetta neandertalilaisen ja nykyihmisen välillä.
Garrod oli paleoliittisen kauden johtava auktoriteetti monta vuotta, ja hän oli ensimmäinen nainen, joka sai professuurin Cambridgen yliopistossa. Hän toimi arkeologian professorina vuosina 1939–1952. Virkakausi kuitenkin käytännössä keskeytyi sotavuosiksi, kun Garrod palveli naisten ilmavoimajoukoissa (WAAF).
Professorikauden jälkeen Garrod palasi kenttätöihin ja osallistui kaivauksiin sekä Ranskassa että Lähi-Idässä.
Dorothy Height

Dorothy Height
Dorothy Irene Height (14. maaliskuuta 1912 – 20. huhtikuuta 2010) oli yhdysvaltalainen afroamerikkalainen ihmisoikeusaktivisti. Hänet tunnettiin varsinkin hänen työstään afroamerikkalaisten naisten parempien olojen, hyvinvoinnin ja tasa-arvon puolestapuhujana.
Height syntyi Richmondissa, Virginiassa, ja muutti 4-vuotiaana Rankiniin, Pennsylvaniaan. High school -ikäisenä hän sai stipendin Barnard Collegeen, mutta hänen opiskelunsa evättiin sillä perusteella, että sinä opintovuonna sisään oli jo otettu kaksi afroamerikkalaista. Hän valmistui New Yorkin yliopistosta vuonna 1933.
Height kirjoitti muun muassa teoksen Open Wide the Freedom Gates, ja hänen elämästään on tehty elokuva.
Heightille on myönnetty Presidential Medal of Freedom ja paikka National Women's Hall of Famessa. Hänet on lisäksi palkittu National Association for the Advancement of Colored Peoplen Spingarn Medalilla vuonna 1993, ja maaliskuussa 2004 presidentti George W. Bush myönsi hänelle Kongressin kultamitalin.
Dorothy Hansine Andersen

Dorothy Andersen
Dorothy Hansine Andersen (15. toukokuuta 1901 – 3. maaliskuuta 1963) oli yhdysvaltalainen lastenlääkäri ja patologi. Andersen kuvasi ensimmäisenä kystisen fibroosin. Hän tutki myös ravitsemustiedettä.
Andersen valmistui Johns Hopkinsin yliopistosta vuonna 1926. Hän tutki kystistä fibroosia 1940-luvulla ja kehitti diagnostisen testin siihen. Hänen mukaansa on nimetty myös glykogeenin varastoitumissairauksiin kuuluva Andersenin tauti, jonka hän kuvasi ensimmäisenä vuonna 1956.
Dembela

| Dembela |
| --- | --- |
 Dembela
 Koordinaatit: 11°43′40″N, 6°21′40″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Väkiluku (2009):  12 500
Infobox OKVirheellinen NIMI-arvo: 
Dembela on maalaiskunta ja sen keskuskylä Sikasson alueen Sikasson piirissä Malissa. Se sijaitsee 115 kilometriä Sikassosta luoteeseen. Kunnassa on 12 500 ja kylässä 1 800 asukasta (vuonna 2009).
Dembelan kunta rajoittuu koillisessa Sikasson piirin Tellan, idässä Mirian, etelässä Blendion ja Benkadin ja lännessä Koulikoron alueen Dioïlan piirin Niantjilan ja Bancon kuntiin. Maisemaa leimaavat tasangot ja kukkulat. Tärkeimmät vesistöt ovat Bagoé ja sen sivujoki Koba. Seutu kuuluu Sudanin ilmastovyöhykkeeseen. Kasvillisuus on metsäsavannia.
Kuntaan kuuluu 11 kylää. Asukkaat ovat etupäässä bambaroita. Lisäksi on jonkin verran fulbeja. Yleisin kieli on bambara. Vallitseva uskonto on islam, jonka rinnalla harjoitetaan myös animismia.
Dembelasta on yhteys RN7-maantielle Niénaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi sekä myytäväksi kasvatetut puuvilla, maapähkinä ja pavut. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan keräilyä, pienimuotoista kaupankäyntiä, käsityöammatteja ja mehiläishoitoa.
Dreadbox

Dreadbox Erebus
Dreadbox on kreikkalainen syntetisaattoreiden ja efektipedaalien valmistamiseen erikoistunut yritys. Sen perustivat vuonna 2014 Giánnis Diakoumákos ja Dímitra Mánthou.
Tuotteet

Dreadboxin valmistamat tuotteet ovat pääsääntöisesti analogisia. Valmistajan tuoteryhmiä ovat analogiset syntetisaattorit kuten Dreadbox Erebus ja Dreadbox Typhon, analogiset efektipedaalit kuten Dreadbox Hypnosis sekä analogiset eurorack-yhteensopivat instrumentit ja efektit.
Dreadnought-luokka (linjalaiva)

| Dreadnought-luokka |
| --- | --- |

Tekniset tiedot
Uppouma:  2 110 53/94 bm
Pituus:  56,39 m (tykkikansi) 46,5 m (köli)
Leveys:  15,54 m
Syväys:  6,4 m
Miehistöä:  738
Aseistus
Meritorjunta:  98 tykkiä
Dreadnought-luokka oli Britannian kuninkaallisen laivaston kolmen aluksen muodostama 98-tykkinen toisen luokan linjalaivaluokka, jonka alukset suunnitteli Sir John Henslow.
Alukset

Sir John Henslow'n suunnitelma uudeksi alustyypiksi hyväksyttiin Amiraliteetissa 20. maaliskuuta 1788. Luokan neljäs alus HMS Ocean, joka tilattiin 9. joulukuuta 1790, tilattiin uudelleen muutetun suunnitelman mukaisena vuonna 1797. Luokan alukset uudelleen luokiteltiin 12 naulan toisen luokan linjalaivoiksi vuonna 1808 ja 104-tykkisiksi ensimmäisen luokan linjalaivoiksi helmikuussa 1817.
Luokan aseistuksena oli alimmalla tykkikannella 28 kappaletta 32 naulan, keskimmäisellä tykkikannella 30 kappaletta 18 naulan ja yimmällä tykkikannella 30 kappaletta 12 naulan tykkiä. Puolikannella oli kahdeksan ja etukannella kaksi 6 naulan tykkiä. 6 naulan tykit vaihdettiin 12 naulan tykkeihin vuonna 1792.
| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| HMS Neptune | Deptfordin telakka | huhtikuu 1791 | 28. tammikuuta 1797 | huhtikuu 1797 | romutettu 1818 |
| HMS Temeraire | Chathamin telakka | heinäkuu 1793 | 11. syyskuuta 1798 | maaliskuu 1799 | romutettu 1838 |
| HMS Dreadnought | Portsmouthin telakka | heinäkuu 1788 | 13. kesäkuuta 1801 | kesäkuu 1801 | romutettu 1857 |
Demaryius Thomas

| Demaryius Thomas |
| --- | --- |

Henkilötiedot
Syntynyt: 25. joulukuuta 1987 Montrose, Georgia
Kuollut: 9. joulukuuta 2021 (33 vuotta) Roswell, Georgia
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  104 kg
Pelipaikka:  Laitahyökkääjä
Pelinumero:  88
Pelaajaura
Seurat:  Denver Broncos   Houston Texans   New York Jets
NFL-varaus:  22. varaus, 2010 Denver Broncos
Pääsarjaura:  2010–2019
Demaryius Antwon Thomas (25. joulukuuta 1987 Montrose, Georgia – 9. joulukuuta 2021) oli yhdysvaltalainen amerikkalaisen jalkapallon pelaaja, pelipaikaltaan laitahyökkääjä.
Georgia Tech -yliopiston joukkueessa yliopistojalkapalloa pelannut Thomas oli NFL:n varaustilaisuuden ykköskierroksen varaus vuonna 2010. Hän pelasi kymmenen kautta NFL-liigassa vuosina 2010–2019 ja uransa aikana hänet valittiin neljästi liigan tähdistöotteluun Pro Bowliin. Thomas voitti Denver Broncosissa pelatessaan Super Bowlin kaudella 2015.
ECM

ECM voi tarkoittaa seuraavia:
ECM, organisaation sisällönhallinta, engl. Enterprise Content Managemen. Ks. sisällönhallinta
ECM, electronic counter measures, elektronisen sodankäynnin osa-alue
ECM, extracellular matrix, soluväliaine
ECM, saksalainen levy-yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ECM”, voi hakea sivunnimihaulla, laajalla sivunnimihaulla tai tekstihaulla.
Double Platinum

| Double Platinum KISS |
| --- | --- | --- |

Kokoelmalevyn tiedot
 Äänitetty : 1973 – 1978
 Julkaistu: 2. huhtikuuta 1978
 Formaatti: LP, CD
 Tuottaja(t): Useita
 Tyylilaji: hard rock
 Kesto: 69.27
 Levy-yhtiö: Casablanca Records
Listasijoitukset
  17.   17.   19.   19.   22.
KISSin muut julkaisut
| The Originals II 1978 | Double Platinum 1978 | Gene Simmons 1978 |
Double Platinum on hard rock -yhtye KISSin vuonna 1978 ilmestynyt kokoelmalevy, joka sisältää kappaleita vuosilta 1974–1978. Albumi pääsi Billboardin listoilla 22. sijalle ja platinarajan yli. Tämän kunniaksi levyn oheen päätettiin lisätä faniekstraksi pahvinen ”Platinum award” -levy.
Kappaleet > Levy 1

A-puoli
Strutter ’78 – 3.41 (säv. Paul Stanley, Gene Simmons) *
Do You Love Me? – 3.33 (säv. Stanley, Bob Ezrin, Kim Fowley) ****
Hard Luck Woman – 3.24 (säv. Stanley) *****
Calling Dr. Love – 3.20 (säv. Simmons) *****
Let Me Go, Rock ’n’ Roll – 2.15 (säv. Stanley, Simmons) **
B-puoli
Love Gun – 3.27 (säv. Stanley) ******
God of Thunder – 4.30 (säv. Stanley) ****
Firehouse – 3.20 (säv. Stanley) *
Hotter Than Hell – 3.30 (säv. Stanley) **
I Want You – 3.02 (säv. Stanley) *****
Kappaleet > Levy 2

C-puoli
Deuce – 3.02 (säv. Simmons) *
100,000 Years – 3.24 (säv. Stanley, Simmons) *
Detroit Rock City – 4.26 (säv. Stanley, Ezrin) ****
Rock Bottom (intro)/She – 5.27 (säv. Ace Frehley, Stanley / Simmons, Stephen Coronel) ***
Rock and Roll All Nite – 2.45 (säv. Stanley, Simmons) ***
D-puoli
Beth – 2.45 (säv. Peter Criss, Stan Penridge, Ezrin) ****
Makin’ Love – 3.12 (säv. Stanley, Sean Delaney) *****
C’mon and Love Me – 2.54 (säv. Stanley) ***
Cold Gin – 4.31 (säv. Frehley) *
Black Diamond – 4.14 (säv. Stanley) *
*= Albumi:  KISS, **= Albumi: Hotter Than Hell, ***= Albumi: Dressed to Kill, ****= Albumi: Destroyer, *****= Albumi: Rock and Roll Over, ******= Albumi: Love Gun
Kokoonpano

Gene Simmons – bassokitara, laulu
Paul Stanley – rytmikitara, laulu
Ace Frehley – soolokitara, taustalaulu
Peter Criss – rummut, laulu
Aiheesta muualla

Double Platinum Discogsissa. (englanniksi)
ECTS

ECTS voi tarkoittaa seuraavia:
Eurooppalainen opintosuoritusten ja arvosanojen siirto- ja kertymisjärjestelmä (European Credit Transfer and Accumulation System)
European Computer Trade Show
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ECTS”, voi hakea sivunnimihaulla, laajalla sivunnimihaulla tai tekstihaulla.
ECMO

ECMO (extracorporeal membrane oxygenation) eli kehonulkoinen happeuttaminen on veren happeuttamista koneellisesti kehon ulkopuolella. ECMO-hoidossa vähähappinen laskimoveri johdetaan kehonulkoisen pumpun kautta laitteeseen, joka keuhkojen tapaan happeuttaa verta ja poistaa siitä hiilidioksidia, ja happeutunut veri palautetaan sitten potilaan omaan verenkiertoon. ECMO-hoitoa käytetään hengityksen tai verenkierron vaikeassa vajaatoiminnassa, jossa tavanomaisten hoitomuotojen katsotaan olevan riittämättömiä. Hoidossa käytetty laitteisto on kehitetty sydänkirurgiassa käytettävästä sydän-keuhkokoneesta.
ECMO-hoidolla voidaan parhaimmillaan pelastaa potilaan henki, mutta se on kallista ja siihen voi liittyä merkittäviä komplikaatioita. Tavallisimpia ECMO-hoitoon liittyviä komplikaatioita ovat verenvuodot ja veren hyytymisjärjestelmän häiriöt. ECMO-hoitoa pidetään raskaansarjan tehohoidon yhtenä vaativammista hoidoista.
Dorothy Gibson

Dorothy Gibson vuonna 1911.
Dorothy Gibson (17. toukokuuta 1889 – 17. helmikuuta 1946) alkuperäiseltä nimeltään Dorothy Winifred Brown oli yhdysvaltalainen mykkäelokuvanäyttelijä, taiteilijan malli ja laulaja. Hän oli aktiivinen 1900-luvun alussa. Hänet muistetaan parhaiten Titanicin turman selviytyjänä sekä siitä, että hän esitti pääroolia ensimmäisessä turmasta kertovassa elokuvassa, Saved from the Titanicissa (1912).
Aiheesta muualla

Dorothy Gibson Internet Movie Databasessa. (englanniksi)
http://www.saturdayeveningpost.com/2012/04/dorothy-gibson/
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dorothy Gibson
Käännös suomeksi
Double Team – kova kaksikko

| Double Team – kova kaksikko> Double Team |
| --- | --- |

Ohjaaja:  Tsui Hark
Käsikirjoittaja:  Don Jakoby Paul Mones
Tuottaja:  Moshe Diamant
Säveltäjä:  Gary Chang
Kuvaaja:  Peter Pau
Leikkaaja:  Bill Pankow
Tuotantosuunnittelija:  Marek Dobrowolski
Pukusuunnittelija:  Magali Guidasci
Pääosat:  Jean-Claude Van Damme Dennis Rodman
Valmistustiedot
Valmistusmaa:   Yhdysvallat
Tuotantoyhtiö:  Mandalay Entertainment One Story Pictures Columbia Pictures Film Workshop
Levittäjä:  InterCom Netflix
Ensi-ilta:  4. huhtikuuta 1997
Kesto:  97 min
Alkuperäiskieli:  englanti
Budjetti:  30 000 000 dollaria
Tuotto:  45 223 711 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Double Team – kova kaksikko (engl. Double Team) on vuonna 1997 ensi-iltansa saanut yhdysvaltalainen toimintaelokuva. Elokuvan on ohjannut Tsui Hark ja käsikirjoittanut Don Jakoby ja Paul Mones. Pääosissa näyttelivät muun muassa Jean-Claude Van Damme, Dennis Rodman ja Mickey Rourke. Taistelukohtausten koreografiasta vastasivat Xin Xin Xiong ja Charlie Picerni.
Juoni

Terrorisminvastainen agentti Jack Quinn on vetäytynyt eläkkeelle, kunnes hänet houkutellaan takaisin työn pariin. Uudeksi tehtäväksi Jack saa napata terroristin nimeltä Stavros. Hän kuitenkin epäröi tehtävän aikana ja kohde pakenee. Jack joutuu epäonnistuneen tehtävän päätteeksi suljetulle saarelle, joka on huippusalainen vankila agenteille ja roistoille. Jack päättää paeta saarelta, johon yksikään saarella ollut henkilö ei ole kyennyt. Jack päättää ottaa yhteyttä Yaziin, jonka avulla hän yrittää kostaa Stavrosille.
Rooleissa

| 0 | 1 | 2 |
| --- | --- | --- |
|  Jean-Claude Van Damme  | … |  Jack Quinn   |
|  Dennis Rodman  | … |  Yaz   |
|  Mickey Rourke  | … |  Stavros   |
|  Paul Freeman  | … |  Goldsmythe   |
|  Natacha Lindinger  | … |  Kathryn Quinn   |
|  Valeria Cavalli  | … |  Tri. Maria Trifioli   |
|  Jay Benedict  | … |  Brandon   |
|  Joëlle Devaux-Vullion  | … |  Stavrosin tyttöystävä   |
|  Bruno Bilotta  | … |  Kofi   |
|  Mario Opinato  | … |  James   |
|  Grant Russell  | … |  Carney   |
|  William Dunn  | … |  Roger   |
|  Asher Tzarfati  | … |  Moishe   |
|  Rob Diem  | … |  Dieter Staal   |
Tuotto

Elokuva tuotti Yhdysvalloissa hieman yli 11,4 miljoonaa dollaria.
Suomessa

Suomessa elokuvaa on esitetty kolmesti televisiossa. Nelonen esitti ensi kerran elokuvan 21. toukokuuta 2003 ja uudelleen 30. tammikuuta 2004. Viimeisin esitys oli 1. helmikuuta 2012 (TV Viisi)
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Allrovi: 2/5
DVD-Opas: 2/5
Rotten Tomatoes: 3.8/10
Telvis.fi: 2/5
Dooley’s

| Dooley’s |
| --- | --- |
Tyyppi:  Likööri
Alkoholiprosentti:  17 %
Valmistaja:  Waldemar Behn
Alkuperä:   Saksa
Infobox OKNimi-testi OK: 
Dooley’s on saksalainen kermalikööri, jossa on toffeeta ja vodkaa. Sitä myydään muovipäällysteisessä, läpinäkymättömässä pullossa, jonka väriteema on pääosin sinipunainen. Likööri itse on väriltään kermanvalkoinen.
Ainesosat

vodka
kerma
sokeri
maito
toffee
Aiheesta muualla

Virallinen kotisivu (englanniksi)
David di Donatello

| David di Donatello |
| --- | --- |
 Carlo Azeglio Ciampi esittelee David di Donatello -palkintoa vuoden 2005 palkintojenjakotilaisuudessa
Palkitaan:  Italian ja ulkomaisen elokuvien tekijöitä
Palkinnon antaja:  Italian elokuva-akatemia
Maa:  Italia
Ensimmäinen palkinto:  1956
Virallinen internet-sivu
David di Donatello (ital. Premi David di Donatello) on Italian elokuva-akatemian (Accademia del Cinema Italiano) vuosittain jakama elokuvapalkinto. Se jaetaan vuoden parhaille italialaisille ja ulkomaisille elokuville ja niiden tekijöille.
Ensimmäisen kerran palkinto jaettiin Roomassa vuonna 1956 edellisen vuoden parhaille elokuville.
Kategoriat > Nykyiset palkinnot

| --- | --- |
 Paras elokuva  Paras ohjaaja  Paras uusi ohjaaja  Paras käsikirjoitus  Paras tuottaja  Paras naispääosa  Paras miespääosa  Paras naissivuosa  Paras miessivuosa  Paras kuvaus  Paras musiikki  Paras alkuperäinen laulu :  Paras lavastus  Paras puvustus  Paras maskeeraus  Paras kampaus  Paras leikkaus  Paras äänitys  Parhaat erikoistehosteet  Paras dokumentti  Paras lyhytelokuva  Paras eurooppalainen elokuva  Paras ulkomainen elokuva  David-nuorisopalkinto  David-erikoispalkinto
Kategoriat > Entiset palkinnot

Paras ulkomaalainen ohjaaja
Paras ulkomaalainen tuottaja
Paras ulkomaalainen miesnäyttelijä
Paras ulkomaalainen naisnäyttelijä
Paras ulkomaalainen musikaalielokuva
Paras ulkomaalainen käsikirjoitus
Paras uusi miesnäyttelijä
Paras uusi naisnäyttelijä
David Luchino Visconti
Eberron

Eberron on Dungeons & Dragons -roolipelin kampanjamaailma, jonka on luonut pelisuunnittelija Keith Baker. Sen tapahtumat sijoittuvat sodasta toipuvalle Khorvairen mantereelle. Sävyltään se muistuttaa pulp fiktion ja fantasian sekoitusta.
Baker voitti sillä Wizards of the Coastin Fantasy Setting Search -kilpailun, jolla etsittiin uutta fantasiamaailmaa.
Eberronissa elää sotilaiksi rakennettuja, ns. "taottuja" (engl. warforged) olentoja, jotka rauhansopimuksen myötä saivat samat oikeudet kuin muutkin humanoidit. Samalla kiellettiin uusien taottujen valmistaminen.
Drohobytšin piiri

| Drohobytšin piiri Дрогобицький район |
| --- | --- |
 Piirin sijainti Lvivin alueen kartalla
 Lippu:  Vaakuna
 Koordinaatit: 49.3515°N, 23.5066°E 
Valtio:  Ukraina
Alue:  Lvivin alue
Perustettu:  1940, laajennettu 17.7.2020
Hallinto:  
 – hallinnollinen keskus:  Drohobytš (74 610 as., 2021)
Pinta-ala  ():  1 493,4 km²
Väkiluku (2021, arvio):  235 405
Drohobytšin piiri (ukr. Дрогобицький район, Drohobytskyi raion) on hallinnollinen piiri Ukrainan länsiosassa Lvivin alueella. Piiri rajoittuu idässä ja etelässä Stryin piiriin, lännessä ja luoteessa Sambirin piiriin ja koillisessa Lvivin piiriin.
Piiri on perustettu alkujaan vuonna 1940, ja sitä laajennettiin huomattavasti heinäkuussa 2020. Piirin hallinnollinen keskus on Drohobytš (74 610 as., 2021).
Drohobytšin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Hieman aiempaa laajemman Drohobytšin piirin pinta-alaksi tuli 1 493,4 neliökilometriä.
Ukrainan tilastokeskus arvioi Drohobytšin piirin väkiluvuksi 235 405 (1.1.2021). Kaupunkilaisiksi luokiteltiin 70,2 prosenttia piirin asukkaista (165 337 as.), eli piirin neljän kaupungin (Boryslav, Drohobytš, Stebnyk ja Truskavets) ja kolmen kaupunkityyppisen taajaman väestö. Laajentunut piiri on selvästi aiempaa samannimistä piiriä väkirikkaampi, koska siihen (74 704 as., 2017) liitetiin aiemmin erillinen Drohobytšin kaupunkipiiri (97 560 as., 2017).
Drohobytšin piirin ennen heinäkuun 2020 alueuudistusta.
Näkymä Drohobytšin kaupunkiin.
Aiheesta muualla

Kuvia tai muita tiedostoja aiheesta Drohobytšin piiri Wikimedia Commonsissa
Demarkaatiolinja (Ranska)

Demarkaatiolinja miehitetyn ja miehittämättömän Ranskan välillä
Demarkaatiolinja kulki Ranskan halki toisen maailmansodan aikana. Demarkaatiolinja oli seurausta saksalaisten sotajoukkojen hyökkäyksestä Ranskaan, ja sitä seuranneesta aselevosta vuonna 1940. Aselevossa määrättiin Ranskan pohjois- ja länsiosat Saksan miehitysvallan alle, ja Etelä-Ranskaan muodostettiin Vichyn Ranska, mikä oli saksalaisten ohjaaman nukkehallituksenn johtama valtion. Näiden kahden hallinnon välinen 1200 kilometriä pitkä raja kulki 13 departementin kautta kesäkuusta 1940 maaliskuuhun 1943. Raja oli vartioitu, ja sen ylittämiseen vaadittiin henkilökortti (Ausweis).
Tarkastuspiste demarkaatiolinjalla 1941
Henkilökortti (Ausweis)
Demarkaatiolinjan muistotaulu Cherin depatementissa
Aiheesta muualla

Kuvia tai muita tiedostoja aiheesta Demarkaatiolinja (Ranska) Wikimedia Commonsissa
Doolittle

| Doolittle Pixies |
| --- | --- | --- |

Studioalbumin tiedot
 Äänitetty : 31. lokakuuta – 23. marraskuuta 1988 Downtown Recorders (Boston, Massachusetts) Carriage House Studios (Stamford, Connecticut)
 Julkaistu: 17. huhtikuuta 1989 (Yhdistynyt kuningaskunta) 18. huhtikuuta 1989 (Yhdysvallat)
 Tuottaja(t): Gil Norton
 Tyylilaji: vaihtoehtorock
 Kesto: 38.38
 Levy-yhtiö: 4AD, Elektra
Pixiesin muut julkaisut
| Surfer Rosa 1988 | Doolittle 1989 | Bossanova 1990 |
Singlet albumilta Doolittle
 ”Monkey Gone to Heaven” Julkaistu: 20. maaliskuuta 1989  ”Here Comes Your Man” Julkaistu: 1. kesäkuuta 1989
Doolittle on yhdysvaltalaisen vaihtoehtorock-yhtyeen Pixiesin toinen studioalbumi. Albumin julkaisi brittiläinen levy-yhtiö 4AD huhtikuussa 1989.
Kappaleet

Kaikki kappaleet säv. ja san. Black Francis ellei toisin mainita.
Debaser – 2.52
Tame – 1.55
Wave of Mutilation – 2.04
I Bleed – 2.34
Here Comes Your Man – 3.21
Dead – 2.21
Monkey Gone to Heaven – 2.56
Mr. Grieves – 2.05
Crackity Jones – 1.24
La La Love You – 2.43
No. 13 Baby – 3.51
There Goes My Gun – 1.49
Hey – 3.31
Silver (Francis, Kim Deal) – 2.25
Gouge Away – 2.45
Arvostelut

AllMusic:
Pitchfork: 10/10
Deron Quint

| Deron Quint |
| --- | --- |
 Deron Quint vuonna 2007.
Henkilötiedot
Syntynyt: 12. maaliskuuta 1976 (ikä 48) Durham, New Hampshire
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  92 kg
Seura
Seura:  Traktor Tšeljabinsk
Sarja:  KHL
Pelaajaura
Pääsarjaura:  1995–
Aik. seurat:  Winnipeg Jets (NHL) Springfield Falcons (AHL) Phoenix Coyotes (NHL) New Jersey Devils (NHL) Columbus Blue Jackets (NHL) Syracuse Crunch (AHL) Chicago Blackhawks (NHL) HC Bolzano (Serie A) Kloten Flyers (NLA) Eisbären Berlin (DEL) Neftehimik Nižnekamsk (KHL) Spartak Moskova (KHL) TsSKA Moskova (KHL)
NHL-varaus:  30. varaus, 1994 Winnipeg Jets
Deron Timothy Quint (s. 12. maaliskuuta 1976 Durham, New Hampshire) on yhdysvaltalainen jääkiekkoilija, pelipaikaltaan puolustaja. Hän edustaa KHL-seura Traktor Tšeljabinskia.